Source: http://docplayer.hu/495558-E-l-o-t-e-r-j-e-s-z-t-e-s-a-kepviselo-testulet-2005-aprilis-21-en-tartando-ulesere.html
Timestamp: 2018-01-16 21:59:25+00:00

Document:
E L Ő T E R J E S Z T É S. A Képviselő-testület április 21-én tartandó ülésére - PDF
E L Ő T E R J E S Z T É S. A Képviselő-testület április 21-én tartandó ülésére
Download "E L Ő T E R J E S Z T É S. A Képviselő-testület 2005. április 21-én tartandó ülésére"
1 - GÖDÖLLŐ VÁROS POLGÁRMESTERE E L Ő T E R J E S Z T É S A Képviselő-testület április 21-én tartandó ülésére Tárgy: Javaslat a évi gyermekjóléti és gyermekvédelmi feladatok ellátásáról szóló átfogó értékelés elfogadására. Előterjesztő: Dr. Gémesi György
2 Tisztelt Képviselő-testület! A gyermekvédelemmel kapcsolatos jogszabályok nemzetközi alapja a Gyermekek Jogairól szóló, 1989-ben született New York-i Egyezmény. Magyarország az egyezmény hazai kihirdetéséről az évi LXIV. törvény meghozatalával gondoskodott, vállalva ezzel az egyezményben foglaltak betartását és jogszabályainak a benne szereplő rendelkezésekhez való igazítását. Az egyezménnyel való összhang biztosításának következményeként 1997-ben történt gyökeres változás a gyermekvédelmi, illetve családjogi területen ben az Országgyűlés megalkotta a Gyermekvédelmi Törvényt, (1997.évi XXXI.tv.) amely a gyermekvédelem alapelveit, rendszerét és a gyámügyi igazgatás lényeges szabályait foglalja össze. Még ebben az évben megszületett az eljárásjogi rendelet is, a 149/1997. (IX.10.) Kormányrendelet a gyámhatóságokról, valamint a gyermekvédelmi és gyámügyi eljárásról. A Gyermekvédelmi Törvény végrehajtására megszületett a 15/1998. (IV.30.) Népjóléti Miniszteri rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről. A Családjogi Törvény (1952.évi IV.tv.) mellett az említett jogszabályok a legalapvetőbb pillérei a gyermekvédelmi gondoskodásnak és a gyámügyi igazgatásnak. A Gyermekvédelmi Törvény meghatározza a gyermekvédelem alapelveit, az alapvető jogokat és kötelezettségeket. A törvény legfontosabb alapelve a gyermek családban történő nevelkedésének biztosítása. Amennyiben ez nem lehetséges, úgy a jogszabály előírja, hogy a családjából bármely okból kikerült gyermek biztonságát, gondozását, nevelését, egészséges személyiségfejlődését ugyancsak biztosítani kell. A gyermeknek joga van a fejlődésére ártalmas környezeti és társadalmi hatások, valamint az egészségre káros szerek elleni védelemre. A gyermeknek joga van az emberi méltósága tiszteletben tartásához, a bántalmazással - fizikai, szexuális vagy lelki erőszakkal - az elhanyagolással és az információs ártalommal szembeni védelemhez. A gyermeki jogok védelmét a Gyermekvédelmi Törvény minden olyan természetes és jogi személy kötelességévé teszi, aki a gyermekek nevelésével, oktatásával, ellátásával, ügyeinek intézésével foglalkozik. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint hatósági intézkedések biztosítják. 2
3 Gyermekvédelmi rendszerhez kapcsolódó feladatot látnak el az egészségügyi szolgáltatást nyújtók, (védőnői szolgálat, háziorvos), a személyes gondoskodást nyújtó szolgáltatók (családsegítő szolgálat/központ), a közoktatási intézmények, rendőrség, ügyészség, bíróság, a menekülteket befogadó állomások, valamint a társadalmi szervezetek, egyházak és alapítványok. Ezeknek az intézményeknek és személyeknek törvényben foglalt kötelessége, hogy jelzéssel éljenek a gyermek veszélyeztetettsége esetén a gyermekjóléti szolgálatnál, és hogy bírósági eljárást kezdeményezzenek a gyermek érdekében. A jelzés tehát ezen szervezetek, személyek számára kötelező, de azzal minden állampolgár élhet. A jelzőrendszer megfelelő működésének tehát rendkívül fontos szerepe van a gyermekvédelem területén. Az együttműködés tapasztalatairól a jelzőrendszeri tagok a 15/1998. (IV.30.) Népjóléti Miniszteri Rendelet 15. (7) bekezdésének értelmében március 22-én értékelték működésüket. A gyermekek védelméről és a gyámügyi igazgatásról szóló 1997.évi XXXI. törvény 96. -a alapján önkormányzatunknak a gyermekjóléti és gyermekvédelmi feladatai ellátásáról minden év május 31-ig átfogó értékelést kell készítenie. A beszámolót a Képviselő-testület megtárgyalja és dönt annak elfogadásáról, melyről a Pest Megyei Közigazgatási Hivatalt tájékoztatja. A Gyermekvédelmi Törvény végrehajtására hozott 149/1997. (IX.10.) Korm. rend. 8-as számú melléklete tartalmazza az átfogó értékelés tartalmi követelményeit. Ennek alapján a gyermekjóléti és gyermekvédelmi feladatok 2004.évi ellátásáról az alábbi átfogó tájékoztatást adom. 1. Településünk demográfiai mutatói, különös tekintettel a 0-18 éves korosztályra Gödöllő város népessége: fő, ideiglenesen bejelentkezettek száma: fő Gyermek- és fiatalkorúak száma: fő, ideiglenesen bejelentkezettek száma: fő 2. Az önkormányzat által nyújtott pénzbeli, természetbeni ellátások biztosítása: Rendszeres gyermekvédelmi támogatás A rendszeres gyermekvédelmi támogatás (a továbbiakban: rendszeres támogatás) célja a szociálisan hátrányos helyzetben lévő családok anyagi támogatása a gyermek családi 3
4 környezetben történő ellátásának elősegítése, illetve a gyermek családból történő kiemelésének megelőzése érdekében. A települési önkormányzat képviselő-testülete a gyermeket rendszeres támogatásban részesíti, ha a gyermeket gondozó családban az egy főre jutó havi jövedelem összege nem haladja meg az öregségi nyugdíj mindenkori legkisebb összegét (2004. évben , Ft) és a családban történő nevelkedés nem áll a gyermek érdekével ellentétben, feltéve, hogy a települési önkormányzat rendelete alapján elrendelt vagyoni helyzet vizsgálata során a családban az egy főre jutó vagyon értéke nem haladja meg külön-külön számítva a nyugdíjminimum huszonötszörösét, vagy együttesen számítva a hetvenötszörösét. Rendszeres gyermekvédelmi támogatásban évben, havonta átlagosan fő részesült. Ebből több mint 90 % kiskorú, a nagykorúak a támogatást saját jogon kapták. A rendszeres támogatásban részesülő családok száma havonta átlagosan 500 körül mozgott. A támogatás mértéke a múlt évben 5.104,- Ft volt gyermekenként. Az egész évben kifizetett támogatás összege ,- Ft volt, ennek 10%-a terhelte az önkormányzatot, amely , Ft-ot jelentett. Az év folyamán 668 esetben állapítottunk meg új ügyfél részére és 202 esetben szüntettünk meg rendszeres támogatást. Új megállapításra irányuló kérelmet 6 esetben kellett elutasítanunk. Ezek mindegyike a kérelmező jövedelmi, vagyoni helyzetével indokolható, amely lényegesen magasabb életszínvonalat feltételezett, mint a kérelemben feltüntetett adatok. Az is előfordult, hogy a vagyoni helyzet vizsgálata során az egy főre jutó vagyoni érték haladta meg a jogosultsági értékhatárt. Rendkívüli gyermekvédelmi támogatás Rendkívüli gyermekvédelmi támogatásban az önkormányzat Képviselő-testülete a gyermeket abban az esetben részesíti, ha a gyermeket gondozó család időszakosan létfenntartási gondokkal küzd, vagy létfenntartást veszélyeztető rendkívüli élethelyzetbe került. Elsősorban azokat a gyermekeket, illetve családokat kell alkalmanként rendkívüli támogatásban részesíteni, akiknek az ellátásáról más módon nem lehet gondoskodni, illetve az alkalmanként jelentkező többletkiadások - különösen a szociális válsághelyzetben lévő várandós anya gyermekének megtartása, a gyermek fogadásának előkészítéséhez kapcsolódó kiadások, a nevelésbe vett gyermek családjával való kapcsolattartásának, illetve a gyermek családba való visszakerülésének elősegítése, betegség vagy iskoláztatás - miatt anyagi segítségre szorulnak. A évben összesen kiskorú részére nyújtottunk rendkívüli támogatást. Ez családot érintett. A rendkívüli támogatás nevesített formája az újszülöttek köszöntése, mely minden újszülött esetében ,- Ft. összegű támogatást jelent. Ez 327 újszülöttet érintett az elmúlt évben, összesen ,- Ft összegben. A kifizetett 4
5 rendkívüli támogatások éves összege (az újszülöttek köszöntésével együtt) ,- Ft volt. Gyermekétkeztetés Gyermekétkeztetés esetén a gyermek és a tanuló nappali rendszerű oktatásban történő részvételéig a bölcsődés, valamint az óvodás rendszeres gyermekvédelmi támogatásban részesülő gyermek után az intézményi térítési díj 100 %-át kell biztosítani. Az előző körbe nem tartozó, rendszeres gyermekvédelmi támogatásban részesülő gyermek és tanuló után az intézményi térítési díj 50 %-át, három- vagy többgyermekes családoknál gyermekenként az intézményi térítési díj 50 %-át, tartósan beteg, vagy fogyatékos gyermek, tanuló után az intézményi térítési díj 50 %-át, a kollégiumi, externátusi ellátásban részesülő gyermek, tanuló után az intézményi térítési díj 30 %-át kedvezményként kell biztosítani (normatív kedvezmény). A normatív kedvezmény csak egy jogcímen vehető igénybe. Nem jár a tanulónak kedvezmény azon étkeztetésére, amely kedvezményre a szakképzésre vonatkozó rendelkezések szerint létrejött tanulói szerződése alapján már jogosult. Erre a célra ,-Ft került felhasználásra. Rászorultsági étkezési támogatás állapítható meg a gyermek részére, ha a család önhibáján kívül a jövedelmi és vagyoni helyzete miatt arra rászorult és a gyermek napközbeni étkeztetése nem biztosított. A támogatás mértéke 100 %, ha a kérelmező családjában az egy főre jutó havi nettó jövedelem nem éri el az öregségi nyugdíj mindenkori legkisebb összegét, 50 %-os térítésmentesség adható, ha a kérelmező családjában az egy főre jutó havi nettó jövedelem nem éri el az öregségi nyugdíj mindenkori legkisebb összegének 120 %-át. A család havi nettó jövedelmébe a rendszeres gyermekvédelmi támogatás havi összegét nem kell beleszámítani. Egyedi elbírálással, kivételes méltányosságból 100 % -os térítésmentesség adható, ha a családban súlyosan fogyatékos személyt, vagy gyermeket gondoznak. Erre a célra Ft került felhasználásra. Üdülési támogatás Üdülési támogatásban részesülhet az a gödöllői állandó lakóhellyel rendelkező személy, akinek a saját és vele közös háztartásban élő személyek jövedelme alapján kiszámított egy főre jutó havi nettó jövedelme önhibájukon kívül az öregségi nyugdíj mindenkori legkisebb összegének a kétszeresét (46.400, Ft.) nem haladja meg. A támogatás mértéke egyéni elbírálás alapján a térítési díj 100 %-áig terjedhet. 5
6 Üdülési támogatás kizárólag az önkormányzat által fenntartott balatonlellei üdülő térítési díjához történő támogatás céljából igényelhető, kivéve a tartósan beteg, vagy fogyatékos gyermek gyógyüdülését. Ebben a támogatási formában , Ft volt. 397 fő részesült, a ráfordított támogatás összege Otthonteremtési támogatás Az évi XXXI.tv. értelmében az otthonteremtési támogatás célja, hogy az átmeneti vagy tartós nevelésből kikerült fiatal felnőtt lakáshoz jutását, tartós lakhatása megoldását elősegítse. Otthonteremtési támogatásra jogosult az a fiatal felnőtt, akinek a) legalább hároméves időtartamú folyamatos - gondozási helyén töltött - nevelésbe vétele a nagykorúvá válásával szűnt meg, és b) készpénzének, biztosításra vagy más célból lekötött betétjének, vagy ingatlan vagyonának értéke a nagykorúvá válásakor nem haladja meg az öregségi nyugdíj legkisebb összegének hatvanszorosát. A támogatás felhasználható részben vagy egészben a fiatal felnőtt tulajdonába kerülő építési telek, életvitelszerű lakhatásra alkalmas lakás, családi ház, tanya vásárlására, illetve építésére, lakhatóvá tételére, tulajdon vagy tulajdonrész szerzéssel járó felújítására vagy bővítésére, bérlakás bérleti díjának kifizetésére, önkormányzati bérlakásának felújítására, bérlői jogviszony megvásárlására, államilag támogatott lakásprogramban való részvételre, valamint otthonteremtést elősegítő hitelintézeti kölcsön egyösszegű törlesztésére. Indokolt esetben az otthonteremtési támogatás felhasználható a tartósan beteg vagy fogyatékos fiatal felnőtt megfelelő ellátását biztosító, az Szt. hatálya alá tartozó bentlakásos szociális intézménybe fizetendő egyszeri hozzájárulásra is. A gyámhivatal határozata alapján a - székhelye szerinti - települési önkormányzat jegyzője az otthonteremtési támogatást a központi költségvetés terhére biztosítja. Az otthonteremtési támogatás iránti igényt a kérelmező a) a nagykorúvá válást követően, de legkésőbb a 24. évének betöltéséig, b) ha a nagykorúvá vált fiatal felnőtt még tanulói, illetőleg hallgatói jogviszonyban áll, a tanulmányainak befejezéséig, de legkésőbb a 25. évének betöltéséig nyújthatja be. E határidő elmulasztása jogvesztő. Otthonteremtési támogatás iránti kérelem 9 érkezett a gyámhivatalhoz az elmúlt évben, ezekből a gyámhivatal egyet utasított el. 8 fiatal felnőtt részesült otthonteremtési támogatásban, a támogatásként kifizetett összeg ,-forint volt. 6
7 A gyermektartásdíj megelőlegezése Az 1997.évi XXXI. tv. alapján a gyermektartásdíj megelőlegezésének akkor van helye, ha a) a bíróság a tartásdíjat jogerős határozatában már megállapította vagy van olyan külföldi bíróság, vagy más hatóság által hozott jogerős határozat, amelyet a Magyarországon élő gyermek javára nemzetközi szerződés vagy viszonosság alapján kell végrehajtani, b) a gyermektartásdíj összegének behajtása átmenetileg lehetetlen, továbbá c) a gyermeket gondozó szülő vagy más törvényes képviselő nem képes a gyermek részére a szükséges tartást nyújtani, feltéve, hogy a gyermeket gondozó családban az egy főre jutó havi átlagjövedelem nem éri el az öregségi nyugdíj legkisebb összegének kétszeresét. Nincs helye a gyermektartásdíj megelőlegezésének, ha a kötelezett a) lakóhelye olyan államban van, ahol a tartásdíj nemzetközi szerződés vagy viszonosság alapján nem érvényesíthető, vagy b) külföldi tartózkodási helye ismeretlen, vagy c) sorkatonai szolgálatának idejét tölti, vagy d) a jogosulttal közös háztartásban él Nincs helye továbbá a gyermektartásdíj megelőlegezésének a) részösszegű megfizetés vagy részösszegű behajthatóság esetén, ha ennek mértéke a bíróság által megállapított gyermektartásdíj alapösszegének ötven százalékát meghaladja, vagy b) lejárt gyermektartásdíj esetén. A feltételek fennállása esetén a gyermektartásdíj megelőlegezése a gyermek nagykorúvá válása után is megállapítható, illetve a már megállapított gyermektartásdíj továbbfolyósítható addig az időpontig, ameddig a középfokú nappali oktatás munkarendje szerinti tanulmányokat folytat, de legfeljebb huszadik évének betöltéséig. A gyámhivatal előtt 2004-ben kezdeményeztek eljárást a fenti jogszabályok alapján, ez összesen 85 kiskorút érintett. A gyámhivatal 10 esetben elutasította a jogosult kérelmét, 17 esetben megelőlegezte a tartásdíjat, 35 esetben jelenleg is folyamatban van az eljárás. 7
8 Az esetek többségében a gyermektartásdíj megelőlegezése nem ismételhető, mivel a kötelezettel szembeni végrehajtás a megelőlegezéstől számított három év után sem jár eredménnyel, így a kiskorúak és az őket gondozó szülő tartásdíj nélkül marad. A gyámhivatal ezekben az esetekben rendőrségi feljelentést tesz tartás elmulasztásának vétsége miatt. A évben az ügyészség vizsgálatot folytatott a gyermektartás megelőlegezése területén, a felkért iratanyagokat az ügyészség rendben találta. 3. Az önkormányzat által biztosított személyes gondoskodást nyújtó ellátások bemutatása: Az önkormányzat a Gyermekvédelmi Törvényben szabályozott személyes gondoskodás keretébe tartozó gyermekvédelmi alapellátások közül biztosítja a gyermekjóléti szolgáltatást. A gyermekjóléti szolgálat tevékenységéről a Forrás Szociális Segítő és Gyermekjóléti Szolgálat vezetője ad átfogó értékelést, melyet a 2. sz. melléklet tartalmaz. A jelzőrendszer évi működéséről szóló tájékoztatót a 3. sz. melléklet tartalmazza. A Gyermekvédelmi Törvény a személyes gondoskodás keretébe tartozó alapellátásként írja elő a bölcsődei ellátást, melynek fenntartásáról három intézmény vonatkozásában önkormányzatunk gondoskodik. A bölcsődék a személyi és tárgyi feltételeknek megfelelően működnek. A gyermekek orvosi ellátását az önkormányzat megbízási szerződéssel biztosítja. Városunkban védőnői szolgálat és nevelőszülői tanácsadó szolgálat is működik. Az intézmények rendszeres kapcsolatot tartanak fenn a Forrás Szociális Segítő és Gyermekjóléti Szolgálat szakembereivel az esetlegesen felmerülő problémák kezelése és megoldása érdekében. Szükség esetén fejlesztést segítő szakember közreműködésével a tartósan beteg, fogyatékos gyermekek napközbeni ellátása is biztosított. 3. Jegyzői hatáskörben tett gyámhatósági intézkedések: Védelembe vétel Az évi XXXI. tv. (Gyvt.) 68. -a alapján ha a szülő vagy más törvényes képviselő a gyermek veszélyeztetettségét az alapellátások önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben mégis biztosítható, a települési önkormányzat jegyzője a gyermeket védelembe veszi. A települési önkormányzat jegyzője - a gyermekjóléti szolgálat javaslatának figyelembevételével - védelembe veheti továbbá a) a szabálysértési hatóság értesítése alapján a szabálysértést elkövetett fiatalkorút, 8
9 b) a nyomozó hatóság nyomozást megtagadó határozata alapján a tizennegyedik életévét be nem töltött gyermeket, c) a rendőrség, az ügyészség, illetve a bíróság jelzése alapján a bűncselekmény elkövetésével gyanúsított, vádolt fiatalkorút. A védelembe vétellel egyidejűleg a gyermek gondozásának folyamatos segítése és ellátásának megszervezése, a szülői nevelés támogatása érdekében a települési önkormányzat jegyzője a gyermek részére a gyermekjóléti szolgálat családgondozóját rendeli ki, és szükség esetén a) kötelezi a szülőt, hogy folyamatosan vegye igénybe a gyermekek napközbeni ellátását, illetve a Kt. hatálya alá tartozó iskolaotthonos nevelést-oktatást, illetve kollégiumi ellátást, b) kötelezi a szülőt, hogy gyermekével keressen fel valamely családvédelemmel foglalkozó személyt vagy szervezetet, c) kötelezi a szülőt arra, hogy gyermeke vegye igénybe az egészségügyi szolgáltatásokat, d) kezdeményezi a háziorvosnál - súlyos veszélyeztetettség esetén bármely orvosnál - a betegsége, illetve szenvedélybetegsége következtében állandóan vagy időszakosan kóros elmeállapotú szülő, illetve a gyermekkel együtt élő más hozzátartozó orvosi vizsgálatát, e) intézkedik - az illetékes szervek bevonásával a gyermek egészségét veszélyeztető körülmények megszüntetéséről, f) magatartási szabályokat állapít meg a gyermek számára a kifogásolt magatartás megszüntetése érdekében, g) figyelmezteti a szülőt helytelen életvezetésének, magatartásának következményére, és felszólítja annak megváltoztatására. A települési önkormányzat jegyzője - kérelemre bármikor, hivatalból évente - felülvizsgálja a védelembevétel indokoltságát. Ha a védelembe vétellel a gyermek veszélyeztetettségét megszüntetni nem lehet, a gyermek érdekében a gyermekvédelmi gondoskodás más módját kell választani. Erre a jogkövetkezményre a szülőt figyelmeztetni kell. Veszélyeztetésnek minősül az olyan - magatartás, mulasztás vagy körülmény következtében kialakult - állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza. Jegyzői hatáskörben 2004-ben indult ügyek során 5 eljárásban 7 gyermek védelembe vételére került sor. A védelembevétel felülvizsgálata 29 gyermeket érintett. A felülvizsgálat során a gyámhatóság 10 gyermek védelembe vételét megszüntette, míg 19 gyermek védelembe vételét továbbra is fenntartotta. Nagykorúvá válás miatt 4 esetben került sor a védelembe vételi eljárás megszüntetésre. Védelembevétel elrendelésére jellemzően az alábbi okok miatt volt szükség: 9
10 - tanköteles kiskorú igazolatlan iskolai hiányzása, rossz tanulmányi eredmény, - magatartási problémák, lopás, csavargás, rossz baráti társaság, - gyógykezelés és gyógyszer-szedés elmulasztása, - a szülők kapcsolati konfliktusa, - gyermekjóléti szolgálattal történő együttműködés hiánya. Jelenleg 11 gyermeket érint a szülők koldulással történő veszélyeztetése. Ezen kiskorú gyermekekkel a szülők Budapesten koldulnak annak ellenére, hogy önkormányzatunk rendszeres pénzbeli és természetbeni ellátással segíti megélhetésüket. A védelembe vett kiskorúak családjában gyakran fordul elő alkoholizmus és más szenvedélybetegség, anyagi körülményeik rosszak. A szülői nevelés hiánya, az elhanyagolás, a szabadidő hasznos eltöltésének hiánya miatt a gyermekek gyakran keverednek rossz társaságba, követnek el bűncselekményt. A gyámhatóság 2 gyermek védelembe vételi eljárása során kérte a Pest megyei Betegjogi, Ellátottjogi és Gyermekjogi Közalapítvány gyermekjogi képviselőjének, Nyári Gabriellának a közreműködését. A gyermekjogi képviselő szakmai közreműködése nagymértékben segítette a szülővel fennálló konfliktusok feloldását. Ideiglenes hatályú elhelyezés Gyámhatósági hatáskörben évben 2 esetben került sor azonnali intézkedésként kiskorú ideiglenes elhelyezésére. Az elhelyezés oka mindkét esetben a gyermekek elhanyagolása, felügyelet nélkül hagyása volt. A gyámhivatali eljárás eredményeként a gyermekek átmeneti nevelésbe kerültek. 4. A városi gyámhivatal hatósági intézkedéseire, feladataira vonatkozó adatok: Gödöllő Város Gyámhivatala a 149/1997. (IX.10.) Kormányrendelet rendelkezése alapján a hatáskörébe utalt feladatokat Gödöllőn kívül ellátja 7 település (Csömör, Dány, Kerepes, Kistarcsa, Mogyoród, Nagytarcsa, Szada) vonatkozásában is. A gyámhivatal tevékenységét 7 fő szakirányú végzettségű ügyintéző látja el. A évben esetben került sor határozat meghozatalára. Ezeket államigazgatási úton 20 esetben fellebbezték meg. A fellebbezések alapján saját hatáskörben a gyámhivatal 1 ízben módosított határozatot, 6 határozatot helybenhagyott a felsőfokú szerv, 6-ot megváltoztatott, 4-et megsemmisített. A városi gyámhivatal feladat- és hatáskörét az 1997.évi XXXI. tv ai tartalmazzák (1) A gyámhivatal az illetékességi területén az e törvényben, valamint külön jogszabályban meghatározott feladat- és hatásköröket gyakorolja. 10
11 (2) A gyámhivatal a) ellenőrzi a személyes gondoskodást nyújtó ellátást, b) ellenőrzi a gyámügyi igazgatási feladatok ellátását, c) véleményezi az ellátórendszer átalakítására vonatkozó javaslatokat, d) közreműködik a képzési, továbbképzési feladatok ellátásában, e) elsőfokú hatósági jogkört gyakorol a törvényben vagy kormányrendeletben megállapított ügyekben, f) felettes szervként jár el a törvényben vagy kormányrendeletben megállapított gyámügyi igazgatási hatósági ügyekben, g) ellátja a törvényben vagy kormányrendeletben hatáskörébe utalt egyéb közigazgatási feladatokat A városi gyámhivatal a gyermekek védelme érdekében a) elhelyezi a gyermeket ideiglenes hatállyal a különélő másik szülőnél, más hozzátartozónál vagy alkalmas más személynél, illetve nevelőszülőnél, - ha erre nincs mód - gyermekotthonban vagy más bentlakásos intézményben, b) megállapítja a szülői felügyeleti jog feléledését, c) dönt a más szerv által alkalmazott ideiglenes hatályú elhelyezés megszüntetéséről és megváltoztatásáról, d) átmeneti nevelésbe veszi a gyermeket, és egyidejűleg gyámot (hivatásos gyámot) rendel, e) tartós nevelésbe veszi a gyermeket, és egyidejűleg gyámot (hivatásos gyámot) rendel, f) dönt az átmeneti és a tartós nevelésbe vett gyermek kapcsolattartásáról, g) figyelemmel kíséri az átmeneti nevelésbe vett gyermek és a szülő kapcsolatának alakulását, a szülőnek a gondozó személlyel vagy intézménnyel való együttműködését, h) dönt a gyermek átmeneti vagy tartós nevelésbe vételének megszüntetéséről, i) dönt az utógondozás és az utógondozói ellátás elrendeléséről, j) dönt a gondozási díjfizetési kötelezettség megállapításáról, illetve megszüntetéséről, k) megállapítja az átmeneti vagy a tartós nevelésbe vett gyermek lakóhelyét, l) dönt az átmeneti vagy tartós nevelésbe vett, speciális szükségletű gyermeknevelési felügyeletről, m) közreműködik a bírósági végrehajtási eljárásban. Ideiglenes hatályú elhelyezés Az évi XXXI. tv.72. -a alapján, ha a gyermek felügyelet nélkül marad, vagy testi, értelmi, érzelmi és erkölcsi fejlődését családi környezete vagy önmaga súlyosan veszélyezteti, és emiatt azonnali elhelyezése szükséges, a települési önkormányzat jegyzője, a gyámhivatal, 11
12 valamint a határőrség, a rendőrség, az ügyészség, a bíróság, a büntetés-végrehajtási intézet parancsnoksága (a továbbiakban: beutaló szerv) a gyermeket ideiglenesen a) a nevelésére alkalmas, azt vállaló különélő szülőnél, más hozzátartozónál, illetve személynél, vagy ha erre nincs lehetőség, b) a legközelebbi ideiglenes hatállyal elhelyezett gyermekek ellátását is biztosító nevelőszülőnél, vagy ha erre nincs lehetőség - az ideiglenes hatályú elhelyezés biztosítására is kijelölt - gyermekotthonban helyezi el. Az ideiglenes hatályú elhelyezést megalapozó súlyos veszélyeztetettségnek minősül a gyermek olyan bántalmazása, elhanyagolása, amely életét közvetlen veszélynek teszi ki, vagy testi, értelmi, érzelmi vagy erkölcsi fejlődésében jelentős és helyrehozhatatlan károsodást okozhat, illetve a gyermek által tanúsított olyan magatartás is, amely életét közvetlen veszélynek teszi ki, vagy testi, szellemi, értelmi, érzelmi fejlődésében jelentős és helyrehozhatatlan károsodást okozhat. Az ideiglenes hatályú elhelyezéstől kezdődően a szülő gondozási, nevelési joga szünetel. A gyámhivatal 11 esetben hozott ideiglenes hatályú elhelyező határozatot, ez összesen 16 kiskorút érintett. Külön élő szülőhöz 3 gyermeket helyezett el a gyámhivatal, harmadik személynél került elhelyezésre 6 gyermek, nevelőszülőhöz került 4, gyermekotthonba pedig 3 kiskorú. Az elhelyezést a gyermeknek a szülő általi nagymértékű elhanyagolása, a törvényes képviselő halála, valamint a szülők kiskorút veszélyeztető mentális és életvezetési problémái indokolták. A gyámhivatal feladatkörébe tartozik az ideiglenes hatályú elhelyezést követően a gyermek végleges elhelyezése is. A gyámhivatal az ideiglenes hatályú elhelyezés elrendelésétől számított a) harminc napon belül megszünteti az ideiglenes hatályú elhelyezést, ha annak okai nem állnak fenn, vagy b) harminc napon belül elrendeli a gyermek átmeneti vagy tartós nevelésbe vételét, vagy c) hatvan napon belül pert indít az ideiglenes hatályú elhelyezés fenntartása vagy megváltoztatása mellett a gyermekelhelyezés megváltoztatása, illetve a szülői felügyelet megszüntetése iránt. Ha a gyámhivatal az ideiglenes hatályú elhelyezés alapján azt állapítja meg, hogy a szülői felügyelet megszüntetésének okai nem állnak fenn, de a gyermek fejlődése a korábbi környezetében nincs biztosítva, 60 napon belül pert indít a szülő (szülők) ellen a gyermeknek a különélő másik szülőnél vagy harmadik személynél történő elhelyezése iránt. Ha a gyámhivatal az ideiglenes hatályú elhelyezést követően azt állapítja meg, hogy a szülői felügyelet megszüntetésének okai fennállnak, 60 napon belül pert indít a szülő ellen a szülői felügyeleti jog megszüntetése iránt. 12
13 A gyámhivatal az ideiglenes hatályú elhelyezést megszünteti, ha a) megállapítja, hogy az ideiglenes hatályú elhelyezés feltételei nem álltak fenn, és a gyermek fejlődése korábbi környezetében - szükség esetén védelembe vétel mellett - biztosítható, b) a gyermeket átmeneti nevelésbe veszi, c) a bíróság a szülői felügyelet megszüntetése, illetve a gyermek elhelyezésének megváltoztatása iránti perben jogerősen döntött, d) a gyermeket családba fogadják, e) a gyermeket örökbe fogadják, f) a gyermeket tartós nevelésbe veszi. A gyámhivatal 2004-ben az ideiglenes hatályú elhelyezést követően 6 gyermeket átmeneti nevelésbe vett, 1 esetben szülői felügyeleti jog megszüntetése, 3 esetben pedig gyermekelhelyezés iránt indított keresetet a gyámhivatal. A bíróság minden esetben megalapozottnak találta a gyámhivatal kereseti kérelmét. Egy kiskorú esetében a gyámhatóság megszüntette eljárását, mivel további intézkedésre nem volt szükség. Átmeneti és tartós nevelésbe vétel A gyámhivatal az 1997.évi XXXI. tv a alapján a gyermeket átmeneti nevelésbe veszi, ha a gyermek fejlődését a családi környezete veszélyezteti és veszélyeztetettségét az alapellátás keretében biztosított szolgáltatásokkal, valamint a védelembe vétellel nem lehet megszüntetni, illetve attól eredmény nem várható, továbbá, ha a gyermek megfelelő gondozása a családján belül nem biztosítható. Az átmeneti nevelésbe vétellel egyidejűleg a gyámhivatal a gyermeket nevelőszülőnél vagy -ha ez nem lehetséges- gyermekotthonban, illetve fogyatékos vagy pszichiátriai betegek otthonában helyezi el és egyidejűleg gyámot (hivatásos gyámot) rendel. A gyámhivatal a gyermeket kötelezően tartós nevelésbe veszi, ha: a) a szülő vagy mindkét szülő elhalálozott és a gyermeknek nincs felügyeletet gyakorló szülője, b) a szülő, vagy mindkét szülő felügyeleti jogát a bíróság megszüntette, c) a gyermek ismeretlen szülőktől származik, feltéve, hogy nem lehet a gyermek neveléséről gyám kirendelése útján gondoskodni. d) a szülő a gyermeke örökbefogadásához az örökbefogadó személyének és személyi adatainak ismerete nélkül tett hozzájáruló nyilatkozatot, feltéve, hogy a gyermek ideiglenes hatállyal nem helyezhető el leendő örökbefogadó szülőnél. A gyámhivatal 2004-ben 11 kiskorút vett átmeneti nevelésbe, ezzel összesen 59-re emelkedett az átmeneti neveltek száma. Tartós nevelésbe 2 gyermek került, ezzel számuk jelenleg 7 fő. 13
14 A gyermekek átmeneti nevelésbe vételére a szülők életvitele, gondatlansága, a gyermek szülő általi nagyfokú elhanyagolása, gyermekbántalmazás, valamint a gyermek iskolakerülése, a szülővel való véglegesen megromlott és helyrehozhatatlan kapcsolata miatt került sor. Ezekben az esetekben nem volt lehetőség arra, hogy a gyermek családban maradjon. Rendkívül fontos az elhelyezés során az, hogy a gyermek a továbbiakban is családi környezetben nevelkedjen. Ennek érdekében a gyámhivatal minden tőle telhetőt megtesz és szoros kapcsolatban áll a Pest Megyei Területi Gyermekvédelmi Szakszolgálat munkatársaival, akikkel egyetértésben, ha mód van rá, a gyermeket elsősorban nevelőszülőnél igyekszik elhelyezni. Ha ez nem lehetséges, a kiskorúak gyermekotthonban, illetve a fogyatékos vagy pszichiátriai betegek otthonában kerülnek elhelyezésre. A évi CXXXVI. törvény 71. (6) bekezdése értelmében. a gyámhivatal dönt az átmeneti vagy tartós nevelésbe vett, speciális szükségletű gyermeknevelési felügyeletről is. A gyermekvédelmi törvény legfontosabb alapelve a gyermek családban történő nevelkedésének biztosítsa, ezért amennyiben megszűnnek az átmeneti nevelésbe vétel indokai, a gyermek visszakerülhet családjába. A gyermekek szülei a Gyermekjóléti Szolgálat gondozása alatt állnak, a családgondozók feladata megtenni mindent annak érdekében, hogy a gyermek visszakerülhessen családi környezetébe. A gyámhivatal a szülő kérelmére vagy hivatalból a gyermek átmeneti nevelésbe vételét megszünteti, ha annak okai már nem állnak fenn. A tapasztalat az, hogy a nevelőszülőnél elhelyezésre került gyermekek szülői kapcsolattartása nehezen működik, holott ez is elősegíthetné a gyermek hazakerülését. Sokszor a szülők nem fordítanak kellő gondot arra, hogy gyermekükkel fenntartsák a kapcsolatot, de előfordul olyan eset is, hogy a nevelőszülők gördítenek akadályt a láthatások megvalósulása elé. Sajnos jellemző az előfordulása annak is, hogy a gyermekek a szülőktől nagy távolságokra kerülnek elhelyezésre, ami rendkívüli megterhelést jelent az egyébként is anyagi nehézségekkel küszködő szülők számára. Ennek a problémának a kiküszöbölésében az önkormányzat szükség esetén segítséget nyújt pénzbeli ellátás formájában, de sajnos ezt a szülők nem minden esetben az adott célra használják fel. A gyámhivatal feladata az átmeneti és tartós nevelés felülvizsgálata, amelyre évenként sor kerül, 3 éven aluli gyermek estében pedig félévente történik felülvizsgálat. A gyámhivatal ennek alapján eleget tesz felülvizsgálati kötelezettségének. Utógondozás, utógondozói ellátás A gyámhivatal feladatkörébe tartozik a nagykorúvá vált átmeneti illetve tartós nevelésbe vett fiatalok utógondozása, utógondozói ellátásának biztosítása. 14
15 Az évi XXXI. tv a alapján az átmeneti vagy tartós nevelés megszűnése után - kivéve, ha a gyermeket örökbe fogadták - a gyámhivatal legalább egy év időtartamra elrendeli a gyermek és a fiatal felnőtt utógondozását feltéve, hogy az utógondozást a fiatal felnőtt maga is kéri. Az utógondozás célja, hogy elősegítse a gyermek, illetve a fiatal felnőtt családi környezetébe való visszailleszkedését, önálló életének megkezdését. A gyámhivatal 2004-ben 17 esetben rendelkezett utógondozás elrendeléséről, melynek során a legtöbb (7) esetben a TEGYESZ, 6 esetben a nevelőszülői hálózat, 3 alkalommal a gyermekotthon utógondozóját jelölték ki, egyszer fordult elő gyermekjóléti szolgálat családgondozójának kirendelése. Az évi XXXI. tv a értelmében a gyámhivatal a fiatal felnőtt kérelmére, - illetve a gyermek nagykorúságának elérése előtt a gyám (hivatásos gyám) javaslatának figyelembevételével - elrendeli az utógondozói ellátást, ha a gyermek, illetve a fiatal felnőtt átmeneti vagy tartós nevelésbe vétele nagykorúvá válásával szűnt meg, és a) létfenntartását önállóan biztosítani nem tudja, vagy b) a nappali oktatás munkarendje szerint, vagy felsőfokú iskola nappali tagozatán tanulmányokat folytat, vagy c) szociális bentlakásos intézménybe felvételét várja. Az utógondozói ellátását a fiatal felnőtt huszonnegyedik évének betöltéséig kérheti. Utógondozói ellátás elrendelése érdekében az elmúlt évben 8 kérelmet nyújtottak be a gyámhivatal felé. Az év folyamán 7 fiatal felnőtt részesült utógondozói ellátásban. Örökbefogadás Az 1952.: évi IV. tv. (Csjt.) 46. -ának értelmében az örökbefogadás célja az, hogy az örökbefogadó, valamint annak rokonai és az örökbefogadott között családi kapcsolatot létesítsen és elsősorban az olyan kiskorúak családi nevelését biztosítsa, akiknek szülei nem élnek, vagy akiket szüleik megfelelően nevelni nem képesek. Örökbefogadni csak kiskorú személyt lehet. Az örökbefogadásnak kifejezetten a gyermek érdekeit kell szolgálnia. Az örökbefogadás során a gyermek érdekében minden olyan körülményt vizsgálni kell, ami egyértelműen tisztázza, hogy az örökbefogadás folytán a kiskorú egészséges testi, erkölcsi, szellemi fejlődése, személyi és vagyoni jogainak védelme minden tekintetben biztosított. Nagyon fontos az örökbefogadó szándékának szilárdsága is. A jogszabályok éppen ezért rendkívül szigorú feltételeket szabnak az örökbefogadás létrejöttéhez. A Csjt a szerint örökbefogadó csak az a teljesen cselekvőképes, nagykorú személy lehet, aki - a külön jogszabályban meghatározott - örökbefogadás előtti tanácsadáson és felkészítő tanfolyamon eredménnyel részt vett, és személyisége, valamint körülményei alapján - a gyámhivatal örökbefogadás előtti eljárása során hozott határozata értelmében - alkalmas a gyermek örökbefogadására, továbbá a gyermeknél legalább 16, legfeljebb 45 évvel idősebb. 15
16 A rokoni, illetve a házastársi örökbefogadás esetén a korkülönbségtől, illetve a felkészítő tanfolyam elvégzésétől el kell tekinteni. Nem fogadhat örökbe az, aki a szülői felügyelet megszüntetését vagy a közügyektől való eltiltást kimondó jogerős bírósági ítélet hatálya alatt áll. A gyámhivatal a fentiek alapján az örökbefogadási ügyek között dönt az örökbefogadó személyek alkalmasságáról a Pest Megyei Területi Gyermekvédelmi Szakszolgálat javaslata, illetve a beszerzett környezettanulmány, háziorvosi igazolás és pszichológiai szakvélemény alapján. A gyámhivatal 2004-ben 14 szülőt nyilvánított örökbefogadásra alkalmasnak. Ilyen irányú kérelem elutasítására nem került sor. Az örökbefogadásnak két fajtája létezik. Az egyik a nyílt örökbefogadás, amelynek lényege, hogy az örökbefogadók és a vér szerinti szülők együttesen, nyílt tárgyalás keretében nyilatkoznak szándékukról. Titkos örökbefogadásról akkor beszélhetünk, ha a vér szerinti szülő és az örökbefogadó szülő nem ismerik egymás adatait, a vér szerinti szülő nem kap értesítést gyermeke örökbefogadásáról, annak körülményeiről. A gyámhivatal 2004-ben összesen 7 kiskorú örökbefogadását engedélyezte. Ebből egy örökbefogadás volt titkos, melynek során a tartós nevelt kiskorút nevelőszülei fogadták örökbe. Három kiskorút szülője házastársa fogadott örökbe. A gyámhivatal tapasztalata az, hogy az örökbefogadások jellemzően nyíltak, tehát a vér szerinti szülők és az örökbefogadó szülők együttesen teszik meg nyilatkozatukat a gyámhivatal előtt. A gyámhivatal kapcsolatban áll olyan egyesületekkel, szervezetekkel, amelyek örökbefogadás közvetítésére jogosultak. Sok esetben az ő segítségükkel jön létre az örökbefogadás. Az elmúlt évben 3 esetben is a Gólyahír Egyesület közreműködésével valósult meg örökbefogadás. Az egyesület a válsághelyzetben lévő várandós anyáknak nyújt segítséget, így már a terhesség alatt létre tud hozni kapcsolatot a vérszerinti anya és az örökbefogadó szülők között. Az egyesület munkájának köszönhetően az örökbefogadók újszülött gyermeket fogadhatnak örökbe és általában már a gyermek születése előtt megismerik az édesanyát. A Csjt. 48/A. -a szerint a gyámhivatal az átmeneti nevelésbe vett gyermeket örökbe fogadhatónak nyilvánítja, ha a szülő gyermekével önhibájából egy éve nem tart rendszeres kapcsolatot, életvitelén, körülményein nem változtat, és emiatt az átmeneti nevelés nem szüntethető meg. A gyámhivatal az átmeneti nevelésbe vett gyermeket örökbe fogadhatónak nyilvánítja abban az esetben is, ha a) a szülő lakó- és tartózkodási helyét az új lakó- és tartózkodási helye hátrahagyása nélkül megváltoztatja, melynek felderítésére irányuló intézkedések fél éven belül nem vezetnek eredményre, vagy b) a szülő fél éven át gyermekével semmilyen formában nem tart kapcsolatot. 16
17 A gyámhivatal a fenti okok miatt 4 gyermeket nyilvánított örökbe fogadhatónak. A Csjt. 53/A. -a alapján az örökbefogadott tájékoztatást kérhet a gyámhivataltól vér szerinti szülőjének adatairól. A tájékoztatás megadásához a vér szerinti szülő meghallgatása, továbbá, ha az örökbefogadott még kiskorú, az örökbefogadó vagy más törvényes képviselő meghallgatása is szükséges. A vér szerinti szülő adatairól való tájékoztatást az előző rendelkezésekben meghatározott feltételek esetén sem lehet engedélyezni, ha a kiskorú örökbefogadott érdekeivel ellentétben áll. A gyámhivatal 1 esetben adott tájékoztatást vér szerinti szülő adatairól, melynek során nagykorú személy kérte a gyámhivatal segítségét. Vagyoni ügyek A gyámhivatal tevékenységének rendkívül nagy százalékát teszi ki a kiskorúak vagyoni ügyének intézése. A gyermekvédelmi és gyámügyi eljárásról szóló 149/1997. (IX.10.) Korm. rendelet 25. -a alapján a szülő jognyilatkozatainak érvényességéhez a gyámhivatal jóváhagyása szükséges, ha a jognyilatkozat a) a gyermeket megillető tartásról történő lemondásra, b) a gyermeket örökösödési jogviszony alapján megillető jogra vagy kötelezettségre, c) a külön is visszautasítható vagyontárgyak öröklésének visszautasítására, d) a gyermek ingatlantulajdonának átruházására vagy bármely módon történő megterhelésére vonatkozik, ide nem értve azt az esetet, amikor az ingatlan ellenérték nélküli megszerzésével egyidejűleg kerül sor haszonélvezet alapítására, e) a gyermek tulajdonában álló ingatlanon vagy ingatlantulajdoni hányadon az építtető részére tulajdonszerzést jelentő építési, épületbővítési vagy más értéknövelő beruházás engedélyezésére, f) a gyermek tulajdonában lévő ingatlanon vagy ingatlantulajdoni hányadon álló felépítmény teljes vagy részleges bontásának engedélyezésére, g) a gyermek lakásbérleti szerződésének közös megegyezéssel történő megszüntetésére vagy lakáscseréjéhez történő hozzájárulás megszerzésére, h) a gyermek által kötött tartási vagy életjáradéki szerződésre, i) a gyermek személyes tulajdonát képező, százezer forint értéket meghaladó mértékű ingó és készpénzvagyonát érintő jogügyletre, j) a gyermek tulajdonát képező - százezer forint értéket meghaladó - értékpapírt, üzletrészt, részvényt érintő jogügyletre, k) a gyermek beszolgáltatott vagyonára, l) a gyermek részére ígért vagy adott ajándék visszautasítására vonatkozik. A gyámhivatal a jognyilatkozat jóváhagyását elutasítja, ha a jognyilatkozatot tartalmazó okirat alaki szempontból érvénytelen. A jognyilatkozat gyámhivatali jóváhagyása a jognyilatkozat érvényességéhez szükséges - jogszabályban előírt - egyéb feltételeket nem pótolja. 17
18 A gyermek tulajdonában lévő ingatlan tulajdonának átruházására vagy bármely módon történő megterhelésére vonatkozó jognyilatkozat jóváhagyásával kapcsolatos eljárásban a gyámhivatal az eset összes körülményeit mérlegelve azt vizsgálja, hogy a jognyilatkozat a gyermek érdekeit szolgálja-e. A gyámhivatal 2004-ben 44 esetben hozott jóváhagyó határozatot kiskorú ingatlanának eladásával illetve megterhelésével kapcsolatosan. A határozatok között van ingatlan adásvételére vonatkozó, közös tulajdont megszüntető, építési engedélyt, tartási szerződést jóváhagyó, de jelentősen megszaporodtak a kiskorú ingatlantulajdonát érintő hitelfelvételi kérelmekkel kapcsolatos gyámügyi eljárások is. Ez utóbbi rendkívül problémás területet jelent, mivel a gyámhivatalnak azt kell eldöntenie, hogy a törvényes képviselők jövedelme, életvezetése lehetővé teszi-e azt, hogy a kölcsön törlesztő részleteit folyamatosan és rendszeresen fizessék. Sajnos előfordult olyan eset, amikor minden jel arra mutatott, hogy a szülők képesek lesznek a hitelt törleszteni, erre mégsem került sor és a zálogszerződés felbontásához folyamodott a bank. A gyámhivatal a vagyoni ügyek kapcsán a kiskorúakat érintő hagyatéki ügyekbe is bekapcsolódik. Ha szükséges, eseti gondnokot rendel a gyermek részére a hagyatéki tárgyalás során, ellenőrzi a törvényesség betartását és amennyiben szükséges, megfellebbezi a hagyatéki végzést. A gyámhivatal a jogerős hagyatékátadó végzés alapján nyilvántartásba veszi a vagyonos kiskorúakat és vagyonukat. A gyámhatóság figyelemmel kíséri, hogy a kiskorúak örökölt vagyona a tulajdonukba kerül-e, azaz ellenőrzi, hogy az ingatlan tulajdonának változása földhivatali bejegyzésre került-e, illetve gondoskodik a ,-ft-ot meghaladó készpénz gyámhatósági fenntartásos betétkönyvben való elhelyezéséről, gépkocsi átíratásáról, egyéb ingó vagyonnak a kiskorú birtokába kerüléséről. Amennyiben egy kiskorú részére a gyámhivatal gyámhatósági fenntartásos betétkönyv megnyitását rendeli el, a törvényes képviselő abból pénz felszabadítását csak a hivatal jóváhagyása esetén eszközölheti. A vagyoni határozatok nagy részét teszik ki a pénzfelszabadítást engedélyező határozatok, melyek meghozatala során a gyámhivatal vizsgálja, hogy a pénzösszeget a szülő a gyermek érdekeinek megfelelően használja-e fel. A Csjt a szerint a szülők gyermekük vagyonát biztosítékadás és számadás kötelezettsége nélkül kezelik s a vagyon állagáról is csak a kezelés megszűntekor kötelesek számot adni. A gyámhivatal minden nagykorúvá vált gyermeket értesít arról, hogy milyen vagyonnal rendelkezik, azt ki kezeli és felhívja a szülőket arra, hogy a vagyon átadására kötelesek. Ha a szülők a gyermek vagyonának kezelése tekintetében kötelességüket nem teljesítik, a gyámhatóság a vagyonkezelést rendszeres felügyelet alá vonhatja, indokolt esetben biztosítékadásra és arra is kötelezheti a szülőket, hogy a vagyonkezelésről éppúgy adjanak számot, mint a gyám. Kapcsolattartás 18
19 A kapcsolattartás célja, hogy a gyermek és a szülő, valamint a más kapcsolattartásra jogosult közeli hozzátartozó közötti családi kapcsolatot fenntartsa, továbbá az arra jogosult szülő a gyermek nevelését, fejlődését folyamatosan figyelemmel kísérje, tőle telhetően elősegítse. A gyermekétől különélő szülő joga és kötelessége, hogy gyermekével kapcsolatot tartson fenn, vele rendszeresen érintkezzen. A gyermekkel való kapcsolattartásra mind a szülő, mind a nagyszülő, mind a nagykorú testvér, továbbá - ha a szülő és a nagyszülő nem él, illetőleg a kapcsolattartásban tartósan akadályozva van, vagy kapcsolattartási jogát önhibájából nem gyakorolja- a gyermek szülőjének testvére, valamint szülőjének házastársa is jogosult. A gyámhivatal előtt 2004-ben 62 esetben kezdeményeztek kapcsolattartási eljárást. A legjellemzőbb az, hogy szülői kapcsolattartási ügyben kell eljárnia a gyámhivatalnak, de egyre több nagyszülő fordul segítségért a hivatalhoz unokája láthatásának ügyében. Előfordult olyan eset is, amikor a nagykorú testvér kezdeményezett eljárást. A gyámhivatal indokolt esetben előmozdítja a szabadságvesztésben vagy előzetes letartóztatásban lévő szülő gyermekével való kapcsolattartását, ha ez a gyermeket nem veszélyezteti. Ennek érdekében a gyámhivatal a szülő kérelmére, illetve a büntetésvégrehajtási intézet megkeresésére - a jegyző véleményének figyelembevételével - a gyermekkel kapcsolatos információkat adhat. Erre az esetre is volt példa az elmúlt évben, melynek során a gyámhivatal elérte, hogy telefon és levél útján sikerült felvennie a kapcsolatot a szabadságvesztés-büntetését töltő édesapának a gyermekeivel, illetve a beszélő időpontjában meg is látogatták a kiskorúak az apát. A kapcsolattartásról - a szülők megegyezésének hiányában, illetőleg a szülők és a gyám közötti vita esetében- a gyámhatóság dönt. A gyámhivatal a kapcsolattartást elsősorban egyezség létrehozásával - tárgyalás megtartásával- rendezi. Ennek során a szülő és más kapcsolattartásra jogosult a folyamatos és az időszakos kapcsolattartás gyakoriságáról és időtartamáról, a gyermek átadásának és visszaadásának helyéről, idejéről és módjáról, a kapcsolattartás elmaradására vonatkozó értesítési kötelezettségről, az elmaradt kapcsolattartás pótlásáról, valamint - szükség szerint - egyéb formáiról megegyezhetnek. A gyámhivatalnak és a bíróságnak az egyezség létrehozása során törekednie kell a szülők és a 14. életévét betöltött gyermek közötti megegyezésre is. Egyezség hiányában a gyámhivatal - a kapcsolattartás céljának megfelelően - a szülő és más kapcsolattartásra jogosult méltányos érdekére, körülményeire és a gyermek korára, egészségi állapotára, tanulmányi előmenetelére tekintettel a gyermek érdekében dönt. A gyámhivatal a kapcsolattartás szabályozására irányuló kérelmet elutasítja, ha a jogosult a gyermek testi, értelmi, érzelmi és erkölcsi fejlődését súlyosan veszélyeztette, illetőleg a szülő szülői kötelességeit saját hibájából tartósan nem teljesítette, illetve elhanyagolta, és magatartásán nem változtatott. A gyámhivatal, illetőleg a bíróság a már megállapított kapcsolattartási jogot a gyermek érdekében - kérelemre - korlátozza, ha a jogosított a jogával a gyermek vagy a gyermeket nevelő személy sérelmére visszaél. 19
20 Visszaélésnek minősül az is, ha a jogosult nem a szabályozásnak megfelelően él kapcsolattartási jogával, illetve ha ezen kötelezettségének önhibájából 6 hónapig nem tesz eleget. A kapcsolattartási jog korlátozása során a gyámhivatal vagy a bíróság a már megállapított kapcsolattartás formájának vagy gyakoriságának, továbbá időtartamának megváltoztatásáról dönthet. A gyámhivatal, illetőleg a bíróság - kérelemre - meghatározott időre a kapcsolattartási jog szüneteltetését rendeli el, ha a jogosított a jogával a gyermek vagy a gyermeket nevelő személy sérelmére súlyosan visszaél. A szünetelés leghosszabb időtartama 6 hónap, különösen súlyos visszaélés esetén 1 év. A gyámhivatal, illetőleg a bíróság a határozatában megállapított kapcsolattartási jogot - kérelemre - megvonja, ha a jogosított a jogával a gyermek vagy a gyermeket nevelő személy sérelmére súlyosan visszaél, és e magatartásával a gyermek nevelését és fejlődését súlyosan veszélyeztette. A gyámhivatal 27 esetben szabályozta a kapcsolattartási ügyeket, 31 esetben határozattal zárta le az eljárást. 11 esetben született egyezség a felek között. A gyámhivatal az átmeneti nevelésbe került gyermekekre vonatkozóan is szabályozza a kapcsolattartásra jogosultak számára a láthatást ben 10 esetben hozott a gyámhivatal ilyen jellegű határozatot. A kapcsolattartásra vonatkozó bírósági határozat végrehajtásáról a gyámhatóság gondoskodik. Ha a gyermeket nevelő szülő vagy más személy a kapcsolattartást szabályozó határozatnak önhibájából nem tesz eleget, a gyámhivatal határozatban figyelmezteti magatartásának következményeire. A határozat tartalmazza a gyermeket nevelő szülő vagy más személy felhívását a jogellenes magatartás megszüntetésére, illetve a jogellenes magatartás fenntartásának jogkövetkezményeire. A gyámhivatal figyelmeztető határozatában foglaltak eredménytelensége esetén, feltéve, hogy a figyelmeztetés kézhezvételétől számítva még nem telt el 1 év, a gyámhivatal az Áe. végrehajtásra vonatkozó szabályait alkalmazza, azaz a kötelezettel szemben bírságot szabhat ki, melynek összege Ft-ig terjedhet. A gyámhivatal 6 esetben alkalmazott végrehajtási cselekményt kapcsolattartási ügyben, 5 alkalommal hozott költségviselésre kötelező határozatot. A gyámhivatal számára az egyik legproblematikusabb terület a kapcsolattartás. Ennek alapvetően az az oka, hogy a hivatalhoz szinte kivétel nélkül abban az esetben fordulnak a szülők, nagyszülők, testvérek, ha családi kapcsolataik olyan mértékben megromlottak, hogy egymás között nem tudják azokat megoldani. A felnőttek közötti feszültség sok esetben gyűlölködés- olyan mértékű, hogy még a legkisebb megegyezésre sem hajlandóak egymással, így a gyámhivatal minden igyekezete ellenére sem tud egyezséget létrehozni a felek között. A szülők sok esetben a gyermek érdekeit háttérbe szorítva igyekeznek igazukat bizonyítani és elsődleges céljuk nem a megegyezés, sokkal inkább a másik fél bosszantása. A szülők közötti elmérgesedett viszonyt a gyámhivatalnak nem feladata feloldani, de más szervek bevonásával kísérletet tehet ennek megvalósulása érdekében. 20

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság